ZAPISNIK 48. SJEDNICE VMO-a Donje Svetice
održane 8.4. 2025. u 17:00 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:
1. Valentina Bedeković
2. Goran Radovanović
3. Mirko Tomić
4. Dijana Požgaj
5. Lucija Marić
6. Milena Žganjer
Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 48. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.
Daje prijedlog zapisnika sa 47. sjednice na razmatranje.
Zapisnik je prihvaćen.
Predsjedavajuća pita vijećnike ima li dodataka dnevnom redu. Nema dodataka.
D N E V N I     R E D:
1. Verifikacija Zapisnika 47. sjednice VMO Donje Svetice
1. Razno: izvješća, pitanja i prijedlozi.
1.Zapisnik je verificiran.
2. Razno: izvješća, pitanja i prijedlozi.
2.1. U Dugoselskoj ulici, od Raskrižja s ulicom Donje Svetice, a uz park pored Doma za starije i nemoćne Peščenica gradi se pločnik za koji se ne zna tko je inicirao gradnju
Nastavno na temu s prošle sjednice, o izgradnji nogostupa u Dugoselskoj ulici, informacije od susjeda su takve da je pločnik sagradio stanoviti poduzetnik vlasnik ili korisnik nasuprotne parcele, zbog toga što tamo gradi zgradu, pa mu je brdašce koje se ranije nalazilo preko puta predstavljalo problem, jer se kamioni prilikom buduće izgradnje ne bi mogli okretati.
Sve ove informacije su neprovjerene i neslužbene, te stoga tražimo službenu provjeru.

2.2.  Završne riječi povodom raspuštanja ovog saziva Vijeća MO Donje Svetice
Predsjednica zahvaljuje svima na dobroj suradnji i izražava zadovoljstvo činjenicom da smo u svom radu stavili na dnevni red i raspravili sve prijedloge, prigovore i molbe građana, te donosili zaključke u skladu sa svojim ovlastima i na opću korist. Donosili smo planove malih  komunalnih akcija i iako nismo uvijek bili zadovoljni brzinom provedbe naših zaključaka, smatramo da smo svoju obavljali časno i na opću korist.
Potpredsjednica posebno naglašava zadovoljstvo realizacijom Plana potreba, koji nam omogućava financiranje i provođenje kulturnih, obrazovnih i drugih projekata korisnih za zajednicu, a koji je prošle godine prvi put proveden i kroz koje je naše Vijeće održalo hvalevrijedne projekte, kao što su slikanje murala na školi Fran Krsto Frankopan te izvedbe kazališnih predstava u domovima za starije. Vijeće Mjesnog odbora je i ranije provelo projekt „Kvart kakav želiš“ u suradnji sa školom FKF, u kojem su učenici izrazili svoje želje za naš kvart putem likovnog i literarnog izričaja.
Vijećnici smatraju da bi Vijeće Gradske četvrti trebalo više obratiti pažnju na stvarne potrebe pojedinih mjesnih odbora i da bi možda bi bilo dobro da svaki MO ima vlastita sredstva, a ne da ih raspoređuje VGČ.
Smatramo da je neriješen ostao problem našeg prostora, jer smo i kraj mandata dočekali na Volovčici, a Donje Svetice su MO koji raste, te smatramo da idućem sazivu Vijeća to treba biti jedan od prioriteta novog vijeća.
Sjednica je završila u 18:00 sati.
Zapisnik vodila: Valentina Bedeković
KLASA:024-08/25-003/847
URBROJ:251-13-11-11/008-25-3 
Zagreb, 08. travnja 2025.                                                 
                                                                                        Predsjednica Vijeća Mjesnog odbora
Donje Svetice 
Valentina Bedeković

